2. ΝΟΜΟΣ 4061 της 5/9 Μαρτ. 1929 (ΦΕΚ Α΄ 94)  Περί υγιεινής και προστασίας της μητρότητος και των παιδικών ηλικιών.  Άρθρ.1.-Η μητρότης και αι παιδικαί ηλικίαι τίθενται υπό την προστασίαν του Κράτους, ιδία δε όταν αποδεδειγμένως δεν υφίστανται τα μέσα συντηρήσεως εις τους δικαιούχους της προστασίας ταύτης. Άρθρ.2.-(Συνιστάται Εθνικόν Συμβούλιον Προστασίας της Μητρότητος και των παιδικών ηλικιών. Τούτο κατηργήθη δια του άρθρ. 23 Α.Ν. 965/1937, τόμ. 34, σελ. 105, η δε αρμοδιότης αυτού και οι παρ’ αυτού διαχειριζόμενοι πόροι μετεβιβάσθησαν εις το Π.Ι.Κ.Π.Α.). Άρθρ.3.-Έκαστος Δήμος ή Κοινότης υποχρεούται εις διατροφήν των οπωσδήποτε στερουμένων μητρικής περιθάλψεως και τροφής βρεφών ως και των θηλαζουσών ταύτα, εφ’ όσον στερούνται αποδεδειγμένως των μέσων συντηρήσεως. Η δαπάνη αύτη των δήμων και κοινοτήτων είναι υποχρεωτική και εφαρμόζεται ως προς ταύτην το άρθρ. 68 του ΔΝΖ΄ Νόμου. Εν ανεπαρκεία των εσόδων δήμου ή κοινότητός τινος επιβάλλονται υποχρεωτικώς κατά τας διατάξεις του άρθρ. 27 του Νόμ. 2435 οιοιδήποτε φόροι και έρανοι και διατίθενται τοιούτοι και εκ των προς ειδικούς σκοπούς προωρισμένων. Εις ας κοινότητας η πτωχεία πόρων καθιστά αδύνατον την εξεύρεσιν ειδικών μέσων αποφάσει του Νομάρχου έρχονται επίκουροι αι γειτνιάζουσαι κοινότητες. Εκτός των ως άνω ορισθησομένων πόρων διατίθενται δια τον αυτόν σκοπόν και άπασαι αι επί νοθεία ή αισχροκερδεία επιβαλλόμεναι χρηματικαί ποιναί ή πρόστιμα εις γαλακτοπώλας πάσης κατηγορίας, ως και αι δια παραβάσεις του παρόντος Νόμου επιβαλλόμεναι. Ο τρόπος της εισπράξεως και διαθέσεως αυτών κανονισθήσεται δια Δ/τος. Άρθρ.4.-Η Αστυνομία Πόλεων και όπου τοιαύτη δεν υπάρχει ο διοικητής Χωροφυλακής και όπου τοιούτος δεν υπάρχει ο Πρόεδρος της κοινότητος τηρούσι βιβλίον των γεννωμένων βρεφών. Πάσα εξ επαγγέλματος μαία ή κατά συνήθειαν ή ευκαιρίαν εκτελούσα καθήκοντα μαίας ή τοιαύτης μη παρασταθείσης ο παρασταθείς ιατρός, οφείλει εντός 48 ωρών το πολύ από της γεννήσεως να δηλώση εις το οικείον αστυνομικόν ή ασφαλείας τμήμα ή τον Πρόεδρον της κοινότητος την γέννησιν του βρέφους. Πάσα παράλειψις τιμωρείται δια στερήσεως του δικαιώματος εξασκήσεως του επαγγέλματος από 1 μέχρις 6 μηνών, εν υποτροπή δε μέχρι δύο ετών. Η ποινή αύτη επιβάλλεται υπό του Πταισματοδικείου. Εάν συνεπεία της μη εγκαίρου ειδοποιήσεως των αστυνομικών Αρχών προέκυψε βρεφοκτονία ο συνεπεία αμελείας ή εκ προθέσεως μη την γέννησιν δηλώσας τιμωρείται με φυλάκισιν από τριών μηνών μέχρι πέντε ετών. Άρθρ.5.-1.Αι ως άνω αρχαί αναγγέλουσι κατά μήνα μέσω των οικείων Νομιάτρων εις το «Εθνικόν Συμβούλιον Προστασίας της Μητρότητος και των Παιδικών ηλικιών» και εις τας τοπικάς οργανώσεις του «Πατριωτικού Ιδρύματος Προστασίας του Παιδίου» τας συντελουμένας γεννήσεις, αμέσως δε εις τας τοπικάς οργανώσεις του Πατριωτικού Ιδρύματος πάσαν περίπτωσιν δεομένην ιδίας προσοχής. Αι τοπικαί αύται οργανώσεις παρακολουθούσι δια της κοινωνικής αυτών υπηρεσίας ή ταύτης ελλειπούσης δια των αστυνομικών Αρχών πάσαν ειδικήν περίπτωσιν και επιλαμβάνονται της αμέσου παροχής περιθάλψεως και προστασίας εις το έμβρυον ή βρέφος και την μητέρα μόλις εξακριβούται κίνδυνος περί την ζωήν ή την συντήρησιν τούτων. Σελ. 107 Προστασία Μητρότητας και Βρεφών 35.Δ.α.1-2   542 2.Μη υπαρχουσών τοπικών οργανώσεων του Πατριωτικού Ιδρύματος Π.τ.Π. ταύτας αντικαθιστώσιν αναλόγως οι οικείοι κοινοτικοί ή δημοτικοί ιατροί. 3.Όπου εδρεύει βρεφοκομείον ή εκθετοτροφείον δημοτικόν και εν γένει αγαθοεργόν, εφ’ όσον δεν υφίσταται αυτόθι όμοιον ή παραπλήσιον κατάστημα του Πατριωτικού Ιδρύματος Π.τ.Π. ή το υπάρχον δεν επαρκεί, αι δεόμεναι προστασίας μητέρες μετά των βρεφών αυτών περιθάλπονται εις ταύτα γαλουχούσαι κατά τας υποδείξεις του Βρεφοκομείου και έτερα βρέφη. Άρθρ.6.-1.Ουδεμία γυνή δύναται να εξασκήση το επάγγελμα της τροφού μακράν του τέκνου αυτής, εάν δεν έχει πιστοποιητικόν της αστυνομικής Αρχής, δι’ ου να βεβαιώται ότι το υπ’ αυτής γαλουχηθέν και ζων τέκνον της συνεπλήρωσε την ηλικίαν των τριών τουλάχιστον μηνών ή ότι το γεννηθέν απεβίωσεν εκ φυσικού θανάτου. 2.Πας ο δεχόμενος τροφόν μητέρα βρέφους και μη φέρουσαν το ως άνω πιστοποιητικόν, τιμωρείται δια προστίμου 500-1000 δραχμών εάν η υπ’ αυτού προσληφθείσα τροφός απώλεσε το τέκνον αυτής εκ φυσικού θανάτου, και δια χρηματικής ποινής 1500-5000 δραχμών, αναλόγως της οικονομικής αυτού καταστάσεως, εάν η υπ’ αυτού προσληφθείσα τροφός δεν είχεν εκπληρώσει τον όρον του τριμήνου γαλουχισμού του ζώντος τέκνου της. 3.Ομοίως τιμωρείται δια χρηματικής ποινής δραχ. 1000-10.000 ο αποδειχθείς ότι εμεσίτευσε προς πρόσληψιν τροφού μη εφωδιασμένης δια του ως άνω πιστοποιητικού. Δια το μέτρον των χρηματικών ποινών βλ. Νόμ. 110/1945 εν συνδυασμώ προς το άρθρ. 57 Ποιν. Κώδικος (τόμ. 8 σελ. 6 και 28). 4.Το πιστοποιητικόν της τροφού υπόκειται εις αστυνομικόν έλεγχον συνεχή. Δύναται όμως ο έλεγχος ούτος ν’ αντικατασταθή δι’ ελέγχου της Κοινωνικής Υπηρεσίας των κατά τομείς ή τόπους οργανώσεων του Πατριωτικού Ιδρύματος Π.τ.Π. Γυνή το τέκνον αυτής εκθέσασα, όπως μετέλθη το επάγγελμα της τροφού, τιμωρείται με φυλάκισιν από 6 μηνών μέχρι 3 ετών. Εν περιπτώσει τοιαύτης κατηγορίας, ο Εισαγγελεύς διατάσσει την κράτησιν της κατηγορουμένης, εφ’ όσον δύναται να παρέχη γάλα, εις τι Βρεφοκομείον, όπως γαλουχή εν αυτώ διαιτώμενα βρέφη. Εν περιπτώσει καταδίκης το Δικαστήριον δύναται να διατάξη την προς τον αυτόν σκοπόν έκτισιν της επιβληθείσης ποινής, εν όλω ή εν μέρει εν Βρεφοκομείω. Άρθρ.7.-Εις τον προϋπολογισμόν του Υφυπουργείου Υγιεινής αναγράφεται κατ’ έτος υπό ίδιον κεφάλαιον και άρθρον πίστωσις εκ δραχ. 1.000.000 καταβαλλομένη ως επιχορήγησις εις το «Εθνικόν Συμβούλιον Προστασίας της Μητρότητος και των Παιδικών Ηλικιών».  Σελ. 108 Άρθρ.8.-Αι λεπτομέρειαι του παρόντος κανονίζονται δια Δ/των προκαλουμένων υπό του Υφυπουργού Υγιεινής, και μετά γνωμοδότησιν του «Εθνικού Συμβουλίου Προστασίας της Μητρότητος και των Παιδικών Ηλικιών». Άρθρ.9.-Πάσα διάταξις προηγηθείσα ή αντικειμένη εις τον παρόντα Νόμον και αφορώσα την προστασίαν του βρέφους καταργείται.